บาทเปิด 32.58/60 แข็งค่าตามภูมิภาค
เงินบาทเปิด 32.58/60 แข็งค่าตามภูมิภาค รอตัวเลขจ้างงานนอกภาคเกษตรสหรัฐ
6 ก.พ. 2558

เงินบาทเปิด 32.58/60 แข็งค่าตามภูมิภาค รอตัวเลขจ้างงานนอกภาคเกษตรสหรัฐ
นักบริหารเงิน เปิดเผยว่า เงินบาทเปิดตลาดที่ระดับ 32.58/60 บาท/ดอลลาร์ แข็งค่าลงมาจากเย็นวานนี้ที่ปิดตลาดที่ระดับ 32.63/64 บาท/ดอลลาร์ เคลื่อนไหวทิศทางเดียวกับภูมิภาค หลังจากเมื่อวานนี้ธนาคารกลางอังกฤษ (BOE) ประกาศคงอัตราดอกเบี้ยนโยบายที่ระดับ 0.5% และกำหนดนโยบาย QE ส่งผลให้เงินปอนด์สเตอร์ริงของอังกฤษทำ High ในรอบ 1 เดือน ขณะที่เงินยูโรก็กลับขึ้นมาแถวๆ High ทำให้เป็นแรงกดดันต่อดอลลาร์อ่อนค่าเมื่อเทียบกับทุกสกุลทั่วโลก รวมทั้งเงินบาทด้วย
ส่วนทิศทางค่าเงินบาทในวันนี้ คาดว่าจะเคลื่อนไหวในกรอบ 32.50-32.65 บาท/ดอลลาร์ รอตัวเลขการจ้างงานนอกภาคเกษตรของสหรัฐฯ